©DisobeyArt/Adobe Stock Wara lockdown li dam għaddej ix-xhur, l-ivvjaġġar u t-turiżmu reġgħu bdew bil-mod. X'tirrakkomanda l-Unjoni Ewropea biex l-ivjaġġar isir b'mod sikur. Hekk kif il-pajjiżi tal-UE qed ineħħu ftit ftit il-miżuri ta' konfinament, l-Ewropej x'aktarx se jkunu jistgħu jivvjaġġaw dan is-sajf, jekk is-sitwazzjoni tas-saħħa u r-restrizzjonijiet nazzjonali jippermettu. Filwaqt li n-nies jeħtieġ li jieħdu prekawzjonijiet u jsegwu struzzjonijiet dwar is-saħħa u s-sikurezza mill-awtoritajiet nazzjonali, il-Kummissjoni Ewropea ħarġet linji gwida u rakkomandazzjonijiet biex jgħinuk tivvjaġġa b'mod sikur: Re-open EU : portal bl-aħħar aġġornamenti dwar il-kundizzjonijiet tal-ivvjaġġar u l-miżuri ta' sikurezza fl-UE Iċ- ċertifikat COVID Diġitali tal-UE , li jiffaċilita l-ivvjaġġar sikur billi jagħti prova li persuna tkun mlaqqma, għandha riżultat tat-test negattiv jew irkuprat mill-COVID Applikazzjonijiet tal-mobile għat-traċċar tal-kuntatti tal-coronavirus 10 rakkomandazzjonijiet għal safar bla periklu waqt il-kriżi tal-coronavirus Irriżerva l-biljetti u agħmel online check-in biex tevita l-kju meta jkun possibbli. Irrispetta d-distanzi bejnek u ħaddieħor meta tibgħat il-bagalji, waqt il-kontrolli tas-sigurtà, l-imbark u meta tiġbor il-bagalji. Abbord jista' jkun permess numru inqas ta' passiġġieri u tista' tintalab tpoġġi 'l bogħod mill-passiġġieri li ma jgħixux fl-istess dar miegħek. Meta d-distanzi bejnek u ħaddieħor ikunu diffiċli li jinżammu, tista' tintalab tilbes maskra. Abbord jaf ma jkunux aktar disponibbli l-ikel, ix-xorb u oġġetti oħra. Il-kumpaniji tat-trasport jistgħu jinstallaw barrieri protettivi, pereżempju bejn il-passiġġieri u x-xufier. Tista' tintalab tirkeb mill-bieb ta' wara. Ikun tajjeb li x-xufiera, kull darba li jieqfu, jiftħu awtomatikament il-bibien biex il-passiġġieri ma jkollhomx għalfejn imissu l-buttuni jew il-manki. L-istazzjonijiet, il-portijiet u l-ajruporti għandhom jiggarantixxu tindif u diżinfezzjoni regolari u jipprovdu prodotti sanitizzanti/diżinfettanti anki abbord. Għandu jkun hemm ventilazzjoni adegwata fil-mezzi kollha tat-trasport. Il-passiġġieri jistgħu jagħżlu bejn rimborż jew rotta alternattiva għall-biljetti kkanċellati. Jekk il-kumpanija tat-trasport toffri vawċer, xorta għandek id-dritt titlob rimborż. Il-Parlament ilu jinsisti minn Marzu 2020 fuq azzjoni b'saħħitha u koordinata tal-UE biex tingħeleb il-kriżi fis-settur tat-turiżmu , meta appella għal strateġija Ewropea ġdida biex it-turiżmu jsir aktar nadif, aktar sikur u aktar sostenibbli kif ukoll biex jiġi megħjun jerġa' lura fuq saqajh wara l-pandemija. Skopri aktar dwar x'qed tagħmel l-UE fil-ġlieda kontra l-coronavirus Stqarrija għall-istampa: il-Kumitat TRAN jilqa' l-pakkett tal-Kummissjoni biex tingħeleb il-kriżi tal-COVID-19 (13 ta' Mejju 2020) Briefing: il-Covid-19 u s-settur tat-turiżmu Vidjokonferenza tal-ministri għat-turiżmu (20 ta' Mejju 2020) Kummissjoni Ewropea: il-pakkett dwar it-turiżmu u t-trasport Kummissjoni Ewropea: gwida prattika għall-vjaġġaturi u għall-operaturi Ċentru Ewropew għall-Prevenzjoni u l-Kontroll tal-Mard Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF